सेवा कार्यों का जायजा लेते हुए जरूरतमंदों कोे बांटा सामान
इनरव्हील क्लब पानीपत मिड टाउन की मंडल अध्यक्ष माला अवस्थी ने क्लब द्वारा चलाए जा रहे प्रोजेक्टर वाले स्थलों का दौरा कर सालभर की रिपोर्ट तैयार की। इसी दौरान टीम जहां भी पहुंची, वहां पर जरूरतमंदों को उनके जरूरत की चीजें वितरित की गई। क्लब की पदाधिकारियों ने भी सालभर की पूरी रिपोर्ट तैयार कर मंडल अध्यक्षा के सामने रखी।
मॉडल टाउन में सुबह बैठक के बाद शाम को निजी होटल में क्लब द्वारा कार्यक्रम आयोजित किया गया। दिनभर क्लब की पदाधिकरियों ने उन स्थानों का दौरा किया गया, जहां-जहां क्लब के प्रोजेक्ट के अनुसार सेवा कार्य चल रहे हैं। क्लब प्रधान सीमा बब्बर, सचिव नोनिका नंदा, अध्यक्ष माला अवस्थी ने बताया कि टीम ने अंसल में नवनिर्मित विद्यालय में दौरा किया। यहां मजदूरों के बच्चों को जैकेट जुराब देनेे के साथ-साथ क्रिसमस मनाने के लिए हुए केक काटा गया। फिर हैदराबादी अस्पताल में जरूरतमंदों को वाकर बांटी गई। यहां से बाल अनाथालय सौंदापुरा में अनाथ बच्चों के साथ केक काट कर क्रिसमस मनाया गया। क्लब संपादिका कंचन सागर ने बताया कि प्रति वर्ष क्लबों में डिस्ट्रिक्ट चेयरमैन इस तरह का दौरा करती है। इस अवसर पर डिस्ट्रिक्ट आईएसओ सीमा चोपड़ा, ज्योत्सना बिंदल, मंजरी, सीमा बजाज,रोजी, भारती बब्बर, रश्मि जैन, मोनिका, शैली कत्याल, मीनू अनेजा, नीशा गुगलानी, अनुराधा कालड़ा मौजूद रहीं।
इनर व्हील क्लब की सदस्य अपने प्रोजेक्टस के बारे में जानकारी देते हुए।
hin_Deva hin_Deva hin_Deva hne_Deva